Viktorija Loba. Viktoriya Loba ( ; ,1988-yilning 17-oktabrda dunyoga kelgan) — rossiyada tug'ilgan makedoniyalik qoʻshiqchi. Shaxsiy hayoti va musiqa faoliyati. Loba Taganrog shahrida tavvalud topgan. Loba 8 yoshida oilasi bilan Rossiyadan Shimoliy Makedoniyaga ko'chib ketadi. U yoshligidan Makedoniyadagi musiqali sahna ko'rinishlarida va televideniyada rollar o'ynay boshlaydi. 15 yoshida Loba 2003-yilda Daniya, Kopengagenda bo'lib o'tgan Junior Eurovision 2003 qo'shiq tanlovida Makedoniya nomidan Mariya Arsovska bilan birga " "Ti ne me poznavaš" " (Siz meni tanimaysiz) qo'shig'i bilan 12-o'rinni egallagan. Loba 2008-yildan 2010-yilgacha Braziliyada,Portugaliya va Kubadagi musiqalarni ijro etuvchi makedoniyalik "Tumbao Salsa Band" guruhining bosh vakili hamda bosh qo'shiqchisi bo'lgan. 2011-yilda Ohrid Fest Loba "Nine things" (Devet raboti) qo'shig'i bilan pop kechasi 2-milliy mukofotini va xalqaro kecha 3-milliy mukofotini qo'lga kiritdi. 2013-yilda "Yozgi sevgi" so'nggi hit musiqasi bilan Gollandiyaning yosh iste'dodlar ro'yxatida birinchi o'rinni egalladi. Spinnin Records da uzoq vaqt davomida o'sha o'rinda qoldi. 2014-yilda Makedoniyada boʻlib oʻtgan “Makfest” xalqaro festivalida Loba “Samo moj” qoʻshigʻi bilan “Eng yaxshi ijro” mukofotini qoʻlga kiritadi. U o'zining "Edna edinstvena" qo'shig'i bilan Evrovidenie 2015 qo'shiq tanlovi 2015-yilgi milliy finalida Makedoniyani vakillik qilishga urinib ko'rdi va umumiy hisobda 7-o'rinni egalladi. Daniel Kaymakoski 2015-yilgi musobaqada Makedoniya vakili bo'ldi.